KUMITAT PERMANENTI DWAR IXXOGĦOL TALKAMRA

LAQGĦA NRU 30

It-Tlieta, 29 ta' Settembru 2015

IlKumitat Permanenti dwar ixXogħol talKamra ltaqa' filkamra tal-kumitati 3 fil-binja tal-Parlament, ilBelt Valletta, fis6.40 p.m.

Anġlu Farrugia, ippreseda.

PREŻENTI

IdDeputat Prim Ministru u Ministru għallAffarijiet Ewropej u Implimentazzjoni talManifest Elettorali l-Onor.

Fuq proposta tal-Ispeaker Anġlu Farrugia l-Kumitat qabel li l-minuti tal-laqgħa numru 29 tal-10 ta' Lulju 2015 għandhom jiġu emendati kif ġej:

F'paġna 5, fil-paragrafu li jibda bil-kliem "L-Ispeaker Anġlu Farrugia għamel referenza għall-ftehim li hemm bejn il-Fondazzjoni Parlament ta' Malta u l-Bank of Valletta" minflok il-kliem "inqalgħet diffikultà dwar il-kuntrattur li kien magħżul" għandhom jidħlu l-kliem "inqalgħet diffikultà dwar il-kuntrattur li kien jidher dejjem magħżul mill-Bank of Valletta".

IlMinuti tallaqgħa numru 29 tal10 ta' Lulju 2015, kif emendati, kienu kkonfermati.

PERMESS LILL-MEDIA

L-Ispeaker informa lill-Kumitat li kien hemm talba mill-media għall-permess biex jiffilmjaw u jieħdu ritratti tal-ewwel parti tal-laqgħa tal-Kumitat.

Il-permess ingħata.

XOGĦOL TAL-KAMRA

Louis Grech informa lill-Kumitat li l-ħsieb tal-Gvern kien li:

Fis-seduta ta' nhar it-Tnejn, 5 ta' Ottubru 2015 il-Prim Ministru jagħmel stqarrija ministerjali u wara jitressqu dawn il-mozzjonijiet kif ġej:

Is-seduta ta' nhar it-Tnejn, 5 ta' Ottubru 2015 tkompli bid-diskussjoni dwar l-Abbozz ta' Liġi dwar l-Użu mill-Ġdid tal-Informazzjoni tas-Settur Pubbliku (Abbozz Nru 106) imressaq mill-Ministru għall-Ekonomija, Investiment u Intrapriżi Żgħar.

Fis-seduta ta' nhar it-Tlieta, 6 ta' Ottubru 2015 għandha tkompli d-diskussjoni dwar l-Abbozz 106 u meta jagħlaq l-istadju tat-Tieni Qari ta' dan l-Abbozz jitressaq it-Tieni Qari tal-Abbozz ta' Liġi msejjaħ "Att tal-2015 li jemenda l-Att dwar l-Affarijiet tal-Konsumatur, Kap. 378 u għal affarijiet oħra konsegwenzjali jew anċillari għal dan" (Mozzjoni 261), liema abbozz għandu jkun ippubblikat dakinhar stess wara li jkun sar l-Ewwel Qari tiegħu fis-seduta ta' nhar it-Tnejn, 5 ta' Ottubru 2015.

Fis-seduta ta' nhar l-Erbgħa, 7 ta' Ottubru 2015 għandha tkompli d-diskussjoni dwar l-Abbozz ta' Liġi msejjaħ Att tal-2015 li jemenda l-Att dwar l-Affarijiet tal-Konsumatur, Kap. 378 u għal affarijiet oħra konsegwenzjali jew anċillari għal dan, f'każ li ma tkunx għalqet fis-6 ta' Ottubru 2015.

Wara għandha tibda d-diskussjoni fl-istadju tat-Tieni Qari tal-Abbozz ta' Liġi msejjaħ "Att biex ikompli jemenda diversi liġijiet dwar servizzi finanzjarji, biex jittrasponi d-Direttiva 2009/139/KE ("id-Direttiva Solvibbilità II"), u biex jipprovdi dwar affarijiet anċillari jew inċidentali għalihom" (Mozzjoni 263), liema abbozz għandu jkun ippubblikat it-Tlieta, 6 ta' Ottubru 2015.

Fis-seduta ta' nhar it-Tnejn, 12 ta' Ottubru 2015, il-Ministru għall-Finanzi ser ikun qiegħed iressaq il-Mozzjoni numru 268 sabiex il-Kamra tirriżolvi ruħha f'Kumitat ta' Provvista u allura jkun qed jaqra d-dikjarazzjoni finanzjarja dwar l-Estimi Ġenerali għas-sena 2016 (Budget 2016).

Dakinhar il-ħin tal-aġġornament ma jitteħidx.

Fis-seduta ta' nhar it-Tnejn, 19 ta' Ottubru 2015, ikun hemm ir-risposta tal-Kap tal-Oppożizzjoni għall-baġit imressaq mill-Gvern fit-12 ta' Ottubru 2015.

Fis-Seduta ta' nhar it-Tlieta, 20 ta' Ottubru 2015, ikun hemm ir-replika tal-Prim Ministru għad-diskors tal-Kap tal-Oppożizzjoni ta' nhar it-Tnejn, 19 ta' Ottubru 2015 fejn fl-aħħar tad-diskussjoni jittieħed il-vot dwar il-Mozzjoni numru 268.

L-Onor.

Louis Grech imbgħad kompla jagħti d-dettalji dwar meta kellha ssir id-diskussjoni dwar kull Ministeru fil-Kumitat ta' Provvista.

Huwa qal ukoll li fis-seduti ta' filgħodu u ta' wara nofsinhar mhux se jkun hemm mistoqsijiet parlamentari fuq l-aġenda.

L-Onor.

David Agius ġibed l-attenzjoni tal-Kumitat li skont l-iskeda tas-seduti tal-budget kif indikata mill-Onor.

Louis Grech kien se jkun hemm numru ta' seduti li għalkemm fuq l-aġenda tagħhom kien se jkun hemm mistoqsijiet parlametnari, ma kienx se jkun hemm ħin allokat għall-dawn il-mistoqsijiet.

Il-Kumitat qabel li f'seduta kull ġurnata, kellu jkun hemm ħin għall-mistoqsijiet.

Il-Kumitat qable ukoll li għalkemm skont l-istess skeda fl-ebda seduta ma kellu jittieħed l-aġġornament, dan il-ħin seta jittieħed jekk ikun hemm ftehim bejn iż-żewġ naħat tal-Kamra.

L-Onor.

Mario de Marco ġibed l-attenzjoni tal-Kumitat illi l-Kap tal-Oppożizzjoni ser ikun imsiefer fuq laqgħa tal-EPP ġewwa Madrid bejn l-20 u t-23 ta' Ottubru 2015 u ssuġġerixxa illi r-replika tal-Prim Ministru ssir nhar il-Ġimgħa, 23 ta' Ottubru filgħaxija.

L-Onor.

Louis Grech irrimarka li minħabba ċertu skadenzi dan ma kienx possibbli.

Fis-7.03pm il-Kumitat kien sospiż sabiex in-naħa tal-Oppożizzjoni setgħet tagħmel konsultazzjonijiet min-naħa tagħha dwar dati alternattivi.

Il-Kumitat irriżuma fis-7.07pm.

Peress illi ma kienx hemm qbil dwar l-iskeda tad-diskussjonijiet konnessi mal-baġit, l-Onor.

Grech issuġġerixxa illi ż-żewġ gruppi parlamentari jkomplu jiddiskutu sabiex jippruvaw isibu soluzzjoni.

Huwa mbagħad kompla jinforma lill-Kumitat bil-programm tax-xogħol li l-Gvern kien beħsiebu jressaq quddiem il-Kamra:

Fis-seduta ta' nhar it-Tlieta, 13 ta' Ottubru 2015, jekk ma tkunx laħqet ingħalqet, kellha tkompli d-diskussjoni dwar l-Abbozz ta' Liġi msejjaħ Att biex ikompli jemenda diversi liġijiet dwar servizzi finanzjarji, biex jittrasponi d-Direttiva 2009/139/KE ("id-Direttiva Solvibbilità II"), u biex jipprovdi dwar affarijiet anċillari jew inċidentali għalihom.

Fis-seduta ta' nhar l-Erbgħa, 14 ta' Ottubru 2015, tibda d-diskussjoni dwar Abbozz ta' liġi dwar traspożizzjoni ta' direttivi dwar it-trasport, liema abbozz għad irid jiġi pubblikat u li t-test tiegħu kien ser jingħadda lill-Oppoizzjoni.

AFFARIJIET OĦRA

Xandir tas-Seduti konnessi mal-Budget

Il-Kumitat qabel li kellhom isiru l-istess arranġamenti bħal dawk tas-snin ta' qabel fir-rigward tal-media waqt id-diskussjoni tal-estimi ġenerali u ċjoè li:

jiġu trażmessi b'mod dirett mill-PBS is-seduti konnessi mad-dikjarazzjoni finanzjarja, it-tweġiba tal-Kap tal-Oppożizzjoni u dik tal-Prim Ministru;

fis-sala tal-Parlament ikun hemm cameras tal-PBS u li l-istess PBS jagħti clean feed lil kull stazzjon televiżiv li jkun jixtieq ixandar dawn is-seduti;

l-PBS jagħti clean feed lil kull service provider li jkun jixtieq ixandar dawn is-seduti on line;

jsiru l-arranġament neċessarji sabiex waqt it-trażmissjonijiet imsemmija, ikun hemm servizz għal persuni neqsin mis-smigħ;

fil-bidu tal-ewwel tliet seduti imsemmija aktar 'il fuq, fotografi u cameramen jitħallew jidħlu għall-ewwel ftit minuti, kemm fil-parti tal-Kamra li tiġi wara l-Ispeaker kif ukoll in-naħa tal-iStrangers' Gallery; u

illi l-biljetti għall-iStranger Gallery għall-ewwel tliet seduti tal-budget jinqasmu indaqs bejn iż-żewġ naħat tal-Kamra.

Il-Kumitat qabel ukoll li għal waqt it-tliet seduti tal-budget imsemmija hawn fuq, il-linji gwida li jirregolaw ix-xandir tas-seduti parlamentari minn fuq is-sit elettroniku u l-istazzjoni televiżiv tal-Parlament kellhom jiġu emendati b'tali mod li jippermettu li l-camera ma tibqax dejjem wieqfa biss fuq il-kelliem li dak il-ħin ikun qed jindirizza lill-Kamra.

Xandir talħidma talParlament

L-Ispeaker Anġlu Farrugia informa lill-Kumitat illi matul is-sajf saru diskussjonijiet neċessarji sabiex il-Parliament TV ikun jista' jxandar free-to-air.

Huwa informa lill-Kumitat illi diġà kienu qed isiru xi testijiet u li hemm ċans illi dan ikun jista' jibda meta jerġa' jiltaqa' l-Parlament wara l-waqfa tas-sajf.

Użu tal-vot elettroniku

L-Ispeaker Anġlu Farrugia għamel referenza għad-diskussjoni dwar l-użu tal-vot elettroniku li kienet saret fl-aħħar laqgħa tal-Kumitat dwar jekk kienx wasal iż-żmien li tibda tiġi użata biss din is-sistema biex jittieħed vot fil-Kamra.

Il-Kumitat qabel li din is-sistema għandha tibda wara li jkunu għaddew il-votazzjonijiet konnessi mal-baġit, u li sa dak iż-żmien għandhom jibqgħu jintużaw iż-żewġ sistemi b'mod parallel.

Laqgħat tal-Kumitat Permanenti dwar il-Kontijiet Pubbliċi

L-Onor.

David Agius ġibed l-attenzjoni tal-Kumitat illi minkejja d-diversi tentattivi tal-Onor Jason Azzopardi, President tal-Kumitat dwar il-Kontijiet Pubbliċi meta jkun qed diskuss ir-rapport tal-Awditur Ġenerali dwar ix-xiri ta' żejt mill-Enemalta, dan il-Kumitat ma tlaqqax.

L-Ispeaker irrimarka illi huwa kien irċieva korrispondenza f'dan is-sens mill-Onor.

Azzopardi nhar it-Tnejn, 28 ta' Settembru 2015 fil-5.00pm, u li wara li tkellem dwar dan mal-Ministru għall-Ġustizzja u Gvern Lokali, l-Onor.

Owen Bonnici, huwa kien infurmat li l-Kumitat għandu jiltaqa' fis-6 ta' Ottubru 2015 sabiex ikompli bid-diskussjoni.

Konferenza dwar it-Trattat ta' Liżbona

L-Ispeaker irrefera għall-konferenza dwar it-Trattat ta' Liżbona li għandha tiġi organizzata fil-Parlament flimkien mal-Uffiċċju tal-Parlament Ewropew ġewwa Malta.

L-Ispeaker talab jekk id-data tal-11 ta' Diċembru kenitx konvenjenti għal kulħadd.

L-Onor.

Deborah Schembri qalet li jkollha risposta fi stadju ulterjuri u għaldaqstant l-item għandu jerġa' jittella' fil-laqgħa li jmiss.

Fit7.44 p.m. ilKumitat aġġorna għal data li kellha tiġi kkomunikata aktar tard.

ANĠLU FARRUGIA

Proceedings, agenda, minutes and transcripts of the parliamentary committees hbc


KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 30

It-Tlieta, 29 ta' Settembru 2015 fis-6.30 p.m.

L-iSpeaker, President tal-Kumitat Permanenti dwar ix-Xogħol tal-Kamra, javża li l-Kumitat se jiltaqa' għada t-Tlieta, 29 ta' Settembru 2015 fis-6.30 p.m. fil-Kamra tal-Kumitati fil-Parlament, il-Belt Valletta, b'din l-aġenda:

Xogħol tal-Kamra

Affarijiet oħra

28 ta' Settembru 2015 SKRIVAN TAL-KAMRA


Laqgħa Nru 30

It-Tlieta, 29 ta' Settembru 2015

Stampat fl-Uffiċċju tal-Iskrivan

Prezz €2.50

Laqgħa Nru 30

It-Tlieta, 29 ta' Settembru 2015

Il-Kumitat iltaqa' fil-Palazz, il-Belt Valletta, fis-6.40 p.m.

MR SPEAKER (Onor. Anġlu Farrugia): Fil-minuti tal-Laqgħa 29, fl-aħħar faċċata, fejn hemm miktub:

"L-Ispeaker Anġlu Farrugia għamel referenza għall-ftehim li hemm bejn il-Fondazzjoni Parlament ta' Malta u l-Bank of Valletta datat 7 ta' Marzu 2013 dwar l-għoti ta' esibizzjoni lill-Fondazzjoni.

Huwa informa lill-Kumitat li min-naħa tal-Bank of Valletta inqalgħet diffikultà dwar il-kuntrattur ...

Hemmhekk iridu jitniżżlu l-kliem:

"li kien jidher dejjem magħżul mill-Bank of Valletta".

Effettivament, ġara li dan qatt ma kien magħżul, u għaldaqstant kellha tinħareġ sejħa pubblika.

Imbagħad titkompla s-sentenza:

"… u għaldaqstant kellha tinħareġ sejħa pubblika għall-interess sabiex jintgħażel kuntrattur mill-ġdid biex jipprepara din il-wirja.".

Tajjeb?

Dik hija korrezzjoni li għandi dwar il-kuntrattur tal-esibizzjoni.

(Interruzzjonijiet).

Hemm korrezzjoni fuq il-Minuti?

Fuq il-Minuti osservajt fl-aħħar paragrafu – kif tħaddidt mal-Onor.

David Agius, għax konna flimkien – li jibda:

"L-iSpeaker Anġlu Farrugia ..."

Imbagħad għandek:

"Huwa informa lill-Kumitat li min-naħa tal-Bank of Valletta inqalgħet diffikultà dwar il-kuntrattur ..."

Hemmhekk trid tiġi emendata s-sentenza:

"… li kien jidher dejjem magħżul mill-Bank of Valletta, u għaldaqstant kellha tinħareġ sejħa pubblika għall-interess sabiex jintagħżel kuntrattur mill-ġdid ...".

Kif taf int, meta kellna laqgħa magħhom, dejjem kellna l-impressjoni li l-kunttrattur kien magħżul mill-Bank of Valletta.

Effettivament, hu qalilna li huma m'għażluhx il-kuntrattur għax kienu qed jifhmu li dan kien diġà ġie magħżul min-naħa tagħna, li ma kienx il-każ, għax aħna ma nistgħux nagħżlu l-kuntrattur, għax il-kuntratt qiegħed bejn il-Bank of Valletta u l-kuntrattur.

Mela jien qed indaħħal il-kliem "li kien jidher dejjem magħżul mill-Bank of Valletta" imbagħad titkompla s-sentenza: "u għaldaqstant ..."

Il-kumplament tal-minuti, kollox sew?

IlMinuti tallaqgħa numru 29 tal10 ta' Lulju 2015, kif emendati, ġew konfermati.

PERMESS LILL-MEDIA

MR SPEAKER: Hawn talba għal permess mill-media biex tidħol tiffilmja għal ftit minuti.

Il-permess ingħata.

XOGĦOL TAL-KAMRA

MR SPEAKER: Nistieden lid-Deputat Prim Ministru Louis Grech biex għan-naħa tal-Gvern jagħmel ir-rimarki tiegħu fuq ix-xogħol tal-Kamra.

LOUIS GRECH (Deputat Prim Ministru u Ministru għall-Affarijiet Ewropej u Twettiq tal-Manifest Elettorali): Fil-5 t'Ottubru, se jkun hemm dan ix-xogħol fil-Kamra.

L-ewwel item fuq l-aġenda tagħna se tkun: Use of The Public Sector Information Bill, Bill 106, però qabel ma nibdew se jkollna stqarrija ministerjali, imbagħad wara ngħaddu biex nagħmlu l-Ewwel Qari tad-direttivi tal-Unjoni Ewropea.

MR SPEAKER: Jiġifieri se jkun hemm stqarrija ministerjali?

LOUIS GRECH: Iva, se jkun hemm stqarrija ministerjali mill-Prim Ministru.

MR SPEAKER: Mela nhar it-Tnejn, 5 ta' Ottubru, se jkun hemm stqarrija ministerjali wara l-ħin tal-mistoqsijiet parlamentari.

LOUIS GRECH: Iva, u se tkun segwita mill-Ewwel Qari tad-direttivi min-naħa tal-Unjoni Ewropea, li se jkunu jikkonsistu minn Consumer Affairs (Amendment) Act 2015.

Hemm ukoll numru ta' Various Financial Services Laws (Amendment No 2) Act 2015 li x-xogħol fuqhom se jibqa' għaddej.

Hemm erbgħa b'kollox.

Waħda li tappartjeni lill-Ministru Helena Dalli, u tlieta li jippartjenu lill-Ministru Edward Scicluna.

MR SPEAKER: Skużani Onor. Grech, it-tieni waħda liema hi?

LOUIS GRECH: Aħna se nippreżentaw erbgħa first readings.

L-Oħra se nippreżentawha fit-12 t'Ottubru.

DEBORAH SCHEMBRI: Se jkun hemm l-Ewwel Qari tal-Consumer Affairs, imbagħad se jkun hemm l-Ewwel Qari tal-Ministeru tal-Finanzi fuq Various Financial Services Laws li huma ppjanati għall-5 t'Ottubru, imbagħad hemm ir-Reuse of Public Sector Information Bill.

MR SPEAKER: Dik se tidħol fil-5 t'Ottubru wkoll.

DEBORAH SCHEMBRI: Iva, imma dik mhux l-Ewwel Qari.

DEBORAH SCHEMBRI: Dawn kollha jagħmlu parti minn Solvency II.

IS-SUR RAY SCICLUNA (L-Iskrivan tal-Kamra): Mela aħna waħda għandna tal-insolvency, l-Ewwel Qari tal-Abbozz ta' Liġi ...

DEBORAH SCHEMBRI: Iva, dik li tinkludi dawk.

IS-SUR RAY SCICLUNA: Dawn kollha?

DEBORAH SCHEMBRI: Iva, hemm tlieta.

Hekk tagħmel sens.

IS-SUR RAY SCICLUNA: Il-First Readings l-oħrajn ma tridux neħilsuhom?

LOUIS GRECH: Waħda hemm li tibqa' pendenti.

IS-SUR RAY SCICLUNA: Għandek l-ewwel wieħed Abbozz ta' Liġi msejjaħ Att biex jemenda l-Bank Ċentrali, is-Servizzi tal-Ivjaġġar, u tal-Kodiċi Ċivili.

Nistgħu nagħmluhom il-ħamsa.

DEBORAH SCHEMBRI: Iva, tal-Bank Ċentrali se nagħmluha wkoll.

LOUIS GRECH: Nagħmluhom kollha fl-ewwel seduta?

MR SPEAKER: Huwa tajjeb li l-Iskrivan tal-Kamra ġibed l-attenzjoni.

LOUIS GRECH: Iva, sewwa għamel.

MR SPEAKER: Fil-5 t'Ottubru nistgħu ndaħħlu dawn kollha bħala First Reading.

Il-First Readings jistgħu jsiru kollha.

MR SPEAKER: X'hemm iktar xogħol għaddej?

LOUIS GRECH: Se ngħaddu għal dak li għadna kif semmejna.

Id-diskussjoni fuq Bill 106 se tkompli għaddejja fis-6 ta' Ottubru, imbagħad ngħaddu ...

MR SPEAKER: Mela fil-5 u 6 t'Ottubru se nibqgħu sejrin fuq Bill 106.

DAVID AGIUS: Min-naħa tagħna kelliem wieħed se jkollna, jew l-iktar tnejn.

DEBORAH SCHEMBRI: Il-Whip qalli li għandu jkun hemm tliet sigħat allokati għad-diskussjoni fuqhom, jiftaħ u jagħlaq il-Gvern.

MR SPEAKER: L-Onor.

David Agius qed jirreferi b'mod tajjeb li min-naħa tal-Oppożizzjoni se jkun hemm kelliem wieħed, u jekk dan jieħu l-massimu ...

LOUIS GRECH: Allura f'dak il-każ qed ngħidu li jekk hemm bżonn il-laqgħa tibqa' għaddejja.

MR SPEAKER: Jista' jkun li nhar it-Tlieta ma jkunx hemm għalfejn.

DEBORAH SCHEMBRI: Aħna għidna li tibqa' għaddejja minħabba li fil-5 t'Ottubru se jkun hemm stqarrija ministerjali, allura jista' jkun li jkun hemm overlapping fuq nhar it-Tlieta.

MR SPEAKER: Qed tikkombina dak il-ħin li jista' jiġi kkonsmat mill-Prim Ministru.

DEBORAH SCHEMBRI: Hekk hu.

DAVID AGIUS: Jista' jkun li ma jkollniex bżonn dak il-ħin min-naħa tagħna.

MR SPEAKER: Mela qed ngħidu li t-Tnejn u t-Tlieta se nibqgħu għaddejjin bil-Bill 106.

LOUIS GRECH: It-Tlieta però, tkompli għaddejja daqsxejn l-Onor.

It-Tlieta, jekk Bill 106 ma jkunx ġie konkluż, inkompluh, imbagħad jibda l-Att dwar l-Affarijiet tal-Konsumatur tal-Onor.

Helena Dalli, Mozzjoni numru 261.

IS-SUR RAY SCICLUNA: L-Abbozz ta' Liġi dwar l-Affarijiet tal-Konsumatur għadu ma ġiex ippreżentat.

MR SPEAKER: Int qed tgħid għal Kap 372?

DEBORAH SCHEMBRI: L-Abbozz ta' Liġi dwar l-Affarijiet tal-Konsumatur li konna qegħdin nitkellmu li se ssir id-direttiva, se jkun hemm l-Ewwel Qari tiegħu nhar it-Tnejn, u se jitkompla nhar it-Tlieta.

IS-SUR RAY SCICLUNA: L-Ewwel Qari biex ikun ippubblikat l-Abbozz ta' Liġi?

MR SPEAKER: Bi ftehim tista' ssir nhar l-Erbgħa.

DEBORAH SCHEMBRI: Aħna konna se nitolbu lill-Oppożizzjoni biex ma jkunx hemm l-istennija li ssir normalment.

MR SPEAKER: Jidhirli li diġà għandkom it-text, Onor. Mario de Marco?

DEBORAH SCHEMBRI: L-Onor.

Godfrey Farrugia bagħat korrespondenza fejn staqsa biex din tkun tista' ssir u t-tlett ijiem ma jitteħdux, peress li ...

LOUIS GRECH: Iva, hija urġenti għall-Unjoni Ewropea.

MR SPEAKER: Għandkom it-text?

DAVID AGIUS: Jien għandi n-nota li bagħtu mill-Ministeru.

Ma nafx jekk it-text huwiex komplut.

LOUIS GRECH: Aħna rridu ngħidu għalfejn hemm din l-urġenza.

L-urġenza hija minħabba li aħna marbutin mill-Unjoni Ewropea li rridu nagħmlu t-transposition sa ċerta data.

Dik hija l-urġenza kollha.

Qed nitkellmu fuq nhar l-Erbgħa, hux hekk Onor. Deborah Schembri?

LOUIS GRECH: Le, fuq nhar it-Tlieta.

DEBORAH SCHEMBRI: Mela għadna qed nitkellmu dwar it-Tlieta.

LOUIS GRECH: Jista' jkun li tinbeda nhar it-Tlieta.

DAVID AGIUS: Aħna nipprovaw nikkollaboraw, m'għandix problema, imma l-Onor.

Jason Azzopardi għad iridu jarawha.

Suppost m'għandux ikun hemm daqshekk problemi.

MARIO DE MARCO: Nipprovaw nagħmluha għada stess.

MR SPEAKER: Se tkompli fuq it-Tlieta, jew nimxu għall-Erbgħa fuq xi ħaġa oħra?

Chris Cardona jekk ikun fadal x'nagħmlu, imbagħad tiġi tal-Onor.

Helena Dalli li tkompli għaddejja fis-6 t'Ottubru.

Fis-7 ta' Ottubru, jekk ikun fadal tal-Onor.

Helena Dalli nkomplu lilha, u jibdew tal-finanzi.

MR SPEAKER: Allura, din tiġi ppubblikata fis-6 t'Ottubru stess, għax fil-5 t'Ottubru se jkun hemm l- Ewwel Qari u fis-6 t'Ottubru se jkun hemm il-pubblikazzjoni.

DEBORAH SCHEMBRI: Qed nippruvaw inqassru ż-żmien li normalment jittieħed.

Jekk ikun hemm gentleman's agreement, mhux problema tas-sebat ijiem.

Għalija l-importanti hu li qed niftehmu li jridu jsiru dawn l-affarijiet.

Mela dik għall-ġimgħa d-dieħla, imbagħad naraw għall-ġimgħa ta' wara.

DAVID AGIUS: X'għandna nhar l-Erbgħa?

DEBORAH SCHEMBRI: It-transposition tal-Ministeru tal-Finanzi.

MARIO DE MARCO: Ma ġejniex informat dwar dan.

DEBORAH SCHEMBRI: Għaddew xi noti rigward dawn it-transpositions u jien infurmata li se tkun fuq xi mozzjoni tat-trasport.

MR SPEAKER: Jidher li huma m'għandhomx.

DEBORAH SCHEMBRI: Jekk m'għandhomx, naraw li nagħtuhomlom.

Naf li kellhom jintbagħtu.

Fil-kas ngħidulhom biex jibagħtuhomlhom.

MR SPEAKER: Onorevoli, jekk jogħġbok, nagħmlu nota ħalli naraw li jintbagħtu.

DEBORAH SCHEMBRI: Iva, tajjeb.

Il-ġimgħa ta' wara nibdew fit-13 t'Ottubru.

DEBORAH SCHEMBRI: Għandha mnejn tkompli fit-13 ta' Ottubru.

MR SPEAKER: Fit-12 ta' Ottubru jkollna d-diskors tal-baġit.

LOUIS GRECH: Iva, nibdew bid-diskors tal-baġit.

Aħna qed ngħidu li ma jkunx hemm aġġornamenti.

Fid-19 t'Ottubru jkun hemm ir-risposta tal-Kap tal-Oppożizzjoni, imbagħad fl-20 t'Ottubru jkun hemm ir-risposta tal-Prim Ministru.

MARIO DE MARCO: Bejn l-20 u t-23 t'Ottubru l-Kap tal-Oppożizzjoni se jkun imsiefer, imbagħad għandu jiġi lura l-Ġimgħa 23 t'Ottubru fl-4.00 p.m.

LOUIS GRECH: Se jkollna problema, għax aħna kostretti li l-iktar sat-28 jew id-29 t'Ottubru nkunu spiċċajna l-baġit, għax irridu nagħtuh lill-Kummissjoni Ewropea.

Issa inti m'intix tgħid li se tippostponi b'ġurnata.

MARIO DE MARCO: Hu jitlaq bilfors fl-20 t'Ottubru.

MR SPEAKER: Jiġifieri qed ngħidu li l-Ġimgħa ma jsir xejn?

LOUIS GRECH: Le, jekk qed nifhem tajjeb, hu jagħmel id-diskors tiegħu fid-19 t'Ottubru, però ma jkunx preżenti għar-risposta tal-Prim Ministru.

MARIO DE MARCO: Li mhuwiex għaqli!

LOUIS GRECH: Le, għax ikollna problema.

Loġistikament hemm problema.

MR SPEAKER: Ir-replika tkun laħqet saret.

LOUIS GRECH: Iva, imma se jkollna problema serja li aħna ma nkunux nistgħu ntawlu iktar minn ċerta data.

Jiġifieri din mhijiex kwestjoni ta' ġurnata.

DEBORAH SCHEMBRI: Jekk ma tkunx saret ir-risposta tal-Prim Ministru ma nkunux nistgħu nibdew nieħdu l-voti.

MR SPEAKER: Din hija bażika.

DEBORAH SCHEMBRI: Għalhekk, imma mbagħad ma tistax tirrimandaha għal wara, għax nispiċċaw ma nlaħħquhx.

Dik hija l-problema.

MARIO DE MARCO: Il-proposta hija li l-Kap tal-Oppożizzjoni jagħmel id-diskors tiegħu fid-19 ta' Ottubru.

DEBORAH SCHEMBRI: U r-risposta tal-Prim Ministru ssir fl-20 ta' Ottubru.

LOUIS GRECH: Din hija l-prassi ta' dejjem.

MR SPEAKER: L-Erbgħa jibda jiġi diskuss il-Vot dwar it-Turiżmu, imbagħad nibqgħu sejrin.

LOUIS GRECH: Filgħodu nibqgħu sejrin bit-Turiżmu, imbagħad wara nofsinhar imiss it-Trasport u l-Infrastuttura, u filgħaxija jkun hemm il-Familja u Solidarjetà Soċjali.

Il-Ħamis filgħodu nibdew bl-Enerġija u s-Saħħa, imbagħad filgħaxija jkun hemm l-Intern u s-Sigurtà Nazzjonali.

DAVID AGIUS: Kont diġà infurmajtkom biha.

DEBORAH SCHEMBRI: Il-problema hi li din mhijiex sempliċement kwestjoni li wieħed ma kienx infurmat.

MR SPEAKER: Ħalli nkomplu għaddejjin bil-programm.

LOUIS GRECH: Minuta, għax l-ewwel irridu niċċaraw kollox, imbagħad niġu għall-problema tal-Kap tal-Oppożizzjoni.

Il-Ġimgħa filgħodu se jiġi diskuss il-Vot għal Għawdex, wara nofsinhar ikollna Żvilupp Sostennibbli u Ambjent, imbagħad filgħaxija jkun hemm l-Affarijiet Barranin u jittieħed il-vot ukoll.

Is-Sibt filgħodu jkun hemm l-Affarijiet Ewropej u l-Manifest Elettorali.

It-Tnejn filgħodu jkun hemm il-Ġustizzja, Kultura u Gvern Lokali, wara nofsinhar imiss l-Uffiċċju tal-Prim Ministru, u filgħaxija Edukazzjoni u Sport.

Nhar it-Tlieta 27 ta' Ottubru, filgħodu jkollna d-Djalogu Soċjali, Konsumatur u Libertajiet Ċivili, waranofsinhar ikollna l-Ekonomija, Investiment u Intrapriżi Żgħar, u filgħaxija jkollna l-Finanzi u l-approprijazzjoni jekk ikun hemm il-voti.

Safejn naf jien, l-uniku sessjonijiet li se jkunu ta' ħames sigħat u nofs, huma fejn se jiġu diskussi s-saħħa u l-enerġija, imbagħad dawk ta' erba' sigħat u nofs huma l-edukazzjoni, familja u solidarjetà soċjali, u finanzi, u ma jkunx hemm mistoqsijiet parlamentari.

Il-kumplament se jkunu seduti normali.

Qed nissuġerixxu li filgħodu u wara nofsinhar ma jkunx hemm ħin tal-mistoqsijiet parlamentari.

IS-SUR RAY SCICLUNA: Meta qed ngħidu ma jkunx hemm ħin tal-mistoqsijiet, xorta jkun hemm mistoqsijiet parlamentari fuq l-aġenda.

DAVID AGIUS: Għandi xi ngħid fuq l-iskeda, però naħseb li aħjar insolvu din l-problema, għax ma jistax ikollok ġurnata mingħajr mistoqsijiet parlamentari.

Pereżempju, nhar l-erbgħa se tkun mingħajr ħin tal-mistoqsijiet, imma mistoqsijiet dejjem irid ikollna, kull ġurnata.

MR SPEAKER: Jekk se ndaħħlu l-ħin tal-mistoqsijiet kuljum, inżidu l-ħin.

DAVID AGIUS: Dik hija problema sekondarja.

Naħseb li l-ikbar problema hija l-oħra.

DEBORAH SCHEMBRI: Naħseb li l-ewwel irridu nibdew mid-diskors tal-Prim Ministru.

MR SPEAKER: Aħna qegħdin ngħidu li t-Tnejn jitkellem il-Kap tal-Oppożizzjoni, u t-Tlieta jitkellem il-Prim Minstru.

Issa meta jitkellem il-Prim Ministru, il-Kap tal-Oppożizzjoni se jkun imsiefer u se jibqa' sal-Ġimgħa.

Allura qed ngħidu li sal-Ġimgħa ma nagħmlu xejn?

MR SPEAKER: Aħjar inkunu ċari.

Il-proposta tal-Oppożizzjoni hija li mit-Tnejn sal-Ġimgħa ma jsir xejn.

DAVID AGIUS: Hu se jkun xogħol.

LOUIS GRECH: Mhux qed niddiskutu jekk hux se jkun xogħol jew le.

Il-programm loġistikament hu problematiku, għax ma nistgħux naċċedu d-data tas-27 t'Ottubru.

DAVID AGIUS: Agħtina sekonda.

MARIO DE MARCO: Filwaqt li nifhmu l-esiġenzi ta' kulħadd, it-talba tagħna hi li d-diskors tal-Prim Ministru, minflok ma jsir fl-20 ta' Ottubru, jsir fit-23 ta' Ottubru filgħaxija.

Il-proposta hi li essenzjalment kollox jiġi spostjat tlett ijiem.

Li jfisser dan hu li minflok ma l-Baġit jispiċċa fis-27 ta' Ottubru, jispiċċa fit-30 ta' Ottubru.

Ma naħsibx li a three day delay, fejn minflok ma jispiċċa t-Tlieta 27 ta' Ottubru, jispiċċa fit-30 ta' Ottubru, se toħloq problema ma' Brussell.

L-Onor.

Agius ilu li nforma lill-Onor.

Godfrey Farrugia dwar din il-ħaġa minn xi tliet ġimgħat ilu, u għandu l-emails hawnhekk.

LOUIS GRECH: Safejn naf jien, jekk fhimt sew lill-Onor.

Farrugia, il-kwestjoni kienet li dak iż-żmien kien qed jaħseb li l-iktar li jista' jkun hemm delay kien ta' ġurnata, skont kif ta l-informazzjoni lili.

DAVID AGIUS: Il-ġurnata kienet meta jitkellem il-Prim Ministru, għax l-20 ta' Ottubru ried isiefer L-Onor.

LOUIS GRECH: Kif fhimtu jiena, meta forsi fehmek hekk hu jew ma ftehmtux, imma l-problema li qal li jista' ikun hemm l-iktar li jkun hemm aġġornament ta' ġurnata bil-programm kollu.

Fejn sejjer il-Kap tal-Oppożizzjoni u fi x'ħin se jsiefer?

DAVID AGIUS: Jitlaq fid-9.30 a.m. .....

MR SPEAKER: Il-konferenza tibda dakinhar?

Bilfors irid ikun hemm dakinhar, jew jista' jitlaq l-Erbgħa?

MR SPEAKER: Jiena ma ħadtx dik l-interpretazzjoni mingħand l-Onor.

Godfrey Farrugia, għax ikkopjani f'xi emails, imma ma ħadthiex li se nieħdu ġimgħa.

DAVID AGIUS: Titkellem minn Malta għall-Ingilterra mhux sew, għax jekk ma tpoġġix bilqiegħa u ...

MR SPEAKER: 21st, 22nd u 23rd.

LOUIS GRECH: L-iskeda mtliet.

MARIO DE MARCO: M'aħniex ngħidu li ssir fuq ġimagħtejn.

Qed ngħidu li minflok ma nispiċċaw fis-27 t'Ottubru, nispiċċaw fit-30 t'Ottubru.

LOUIS GRECH: Kollox sew, però diġà hemm programmi oħrajn.

Aħna ma kellniex idea li l-Kap tal-Oppożizzjoni sejjer konferenza ta' tlett ijiem li tibda fl-20 t'Ottubru.

Inti kont ikkonfermajt li se tibda fl-20 t'Ottubru?

Jien ili nitlob li jiltaqa' l-House Business Committee ġimagħtejn, għax kont naf fejn se naslu meta smajt id-data tal-Baġit.

LOUIS GRECH: Jien, immedjatament kif qaluli biex nagħmlu meeting, aħna għamilnih il-meeting.

DAVID AGIUS: Jien ili li tlabt biex jiltaqa' l-House Business Committee ġimgħatejn.

Daqshekk ili nitlob għall-House Business Committee għax kont naf x'se jiġri.

Illum nifhem l-affarijiet.

MR SPEAKER: Ħalli nistaqsi xi ħaġa jien.

Huwa possibbli li l-Kap tal-Oppożizzjoni jagħmel arranġament biex jindirizza l-konferenza f'xi ġurnata oħra?

LOUIS GRECH: Forsi jista' jirrimanda ftit id-diskors tiegħu, ma nafx.

Aħna se nipprovaw naraw, però aħjar taraw intom ukoll x'jista' jsir.

MR SPEAKER: Qed nagħmel suġġeriment biex forsi ....

DAVID AGIUS: Ili tlett ijiem għaddej biex nipprova nsolviha.

LOUIS GRECH: M'għandi l-ebda dubju.

Jien qed ngħidlek biex tara daqsxejn.

MR SPEAKER: Onor. Agius, teħodhiex personali.

Jien qed nistaqsi.

Din konferenza tal-EPP, hux hekk?

LOUIS GRECH: Forsi jmorru lura huma u jaraw jekk jistgħux jirranġaw b'dan il-mod, u aħna nipprovaw immorru lura ħalli naraw x'nistgħu nagħmlu min-naħa tagħna.

DEBORAH SCHEMBRI: Probabbli kieku ma kienx hemm problema, minflok filgħodu kien hemm ikun hemm filgħaxija biss, u naslu sa erbat ijiem wara.

GUIDO DE MARCO: Hu kieku Friday afternoon ikun hawn u dan ifisser li d-diskors tal-Prim Ministru jista' jsir xorta waħda Friday evening.

LOUIS GRECH: Meta se jitkellem il-Kap tal-Oppożizzjoni?

DAVID AGIUS: Onor. Grech, mhijiex kwestjoni biss li se jitkellem.

LOUIS GRECH: Għandhom xi vot ukoll.

DAVID AGIUS: Hemm affarijiet oħrajn involuti.

LOUIS GRECH: Kollox sew, mhux kulħad ikollu?

DAVID AGIUS: Kieku mhijiex xi ħaġa li aħna nvoluti fiha, kont ngħidlek li ma jitlax għall-EPP Congress.

Tajjeb hekk?

Però għandu bżonn ikun qiegħed hemm.

Friday afternoon ikun Malta, li jfisser il-Prim Ministru ..… (Interruzzjonijiet) Le, għax 15:00hrs jasal Malta on Friday.

Dan ifisser li s-suġġeriment tagħna hu li l-Prim Ministru jitkellem Friday evening minflok Tuesday evening, is-Sibt kollox jibqa' kif inhu ppjanat, imbagħad dawk l-affarijiet li kienu se jsiru on the 21st October, 22nd October u 23rd October ....

DAVID AGIUS: Dejjem skont jekk ikunx hawn il-Ministri konċernati.

LOUIS GRECH: Mhux għalhekk għidt jien?

Ħafna drabi jkollok il-constraints.

Fil-fatt, diġà qegħdin ngħidulhom biex ma jsifrux.

Nagħtu każ jien m'inix sejjer il-GAC ??44:50??? tiegħi għax se jkolli ???44:53???

Ħafna min-ies iridu jmorru hemmhekk u jkollok problemi oħra wkoll.

Ħalli nagħmel osservazzjoni fuq Standing Order għax importanti wkoll, għax inkella trid tiġi sospiża l-Istanding Order.

Qed nitkellem fuq Standing Order 71, ma nafx għandkomx, subparagrafu 3 (b), li tgħid hekk:

"(b) Id-diskussjoni fuq il-mozzjoni sabiex il-Kamra tmur f'Kumitat ta' Provvista ..."

Allura wara li jitkellem il-Kap tal-Oppożizzjoni u l-Prim Ministru.

"… ma għandhiex iddum aktar minn jumejn (mingħajr ma tingħadd il-ġurnata li fiha saret id-Dikjarazzjoni Finanzjarja).".

DAVID AGIUS: Se jkun hemm mozzjoni tal-Baġit.

MR SPEAKER: Le mhux problema, imma jien irrid ngħidhom dawn l-affarijiet, għax irridu nimxu magħhom.

DEBORAH SCHEMBRI: Aħna li jonqosna t-13 u l-14.

MR SPEAKER: Rigward it-13 u l-14, għandna l-aġenda parlamentari biex tgħidilna x'inhi.

DEBORAH SCHEMBRI: Fit-13 inkomplu d-directives tal-Ministeru tal-Finanzi, u fl-14 hemm transposition fuq it-trasport.

Jien avżata mill-Onor.

MARIO DE MARCO: X'għandna fit-13?

DEBORAH SCHEMBRI: Fit-13 inkomplu dawk id-directives li kellna tal-finanzi.

MARIO DE MARCO: Kollox sew, il-motion 263.

L-Onor.

DAVID AGIUS: Trid tagħtini d-dati biex inkun nista' nitkellem mel-membri tal-grupp, mhux billi jagħtihomli ġimgħa qabel.

DAVID AGIUS: Ma rridx niddiskutihom mal-grupp imbagħad?

Għandna ruxxmata liġijiet, imbagħad l-oħrajn f'ġimgħa trid tgħaddihom.

MR SPEAKER: Il-jumejn ta' wara l-Baġit, 13th u 14th.

DEBORAH SCHEMBRI: Il-problema li għandna hi li rridu nippubblikawhom sal-15th November, għax inkella se nibdew neħlu l-penali.

Jiġifieri aħna ristretti bil-ħin minħabba ...

DAVID AGIUS: Iva, imma mill-14th ikun fadal xahar.

DEBORAH SCHEMBRI: Iva, imma mbagħad hemm il-Baġit u l-affarijiet tal- Baġit.

Ma nistgħux nipposponu..

MR SPEAKER: X'inhi l-problema?

DAVID AGIUS: Ma tistgħux tagħtuna d-direttivi on the 7th.

Jien għandi l-Grupp Parlamentari ...

DEBORAH SCHEMBRI: Jien qed ngħidlek li l-Onor.

MR SPEAKER: Aħjar nitolbu għalih lill-Onor.

Farrugia, la kulħadd qed isemmih.

Jien meta jkolli ċans inċempillu.

Hu jidher li għadu in high spirits, imma nixtiequ li verament ikun recovered.

DEBORAH SCHEMBRI: Jiena se nipprova nara li sal-5th ikunu għaddewhomlkom.

MR SPEAKER: Tista' tikkomunika b'xi mod, ħalli għallinqas .…

DAVID AGIUS: Dawn huma tekniċi.

MR SPEAKER: Naf, għalhekk qed ngħidlilha.

DEBORAH SCHEMBRI: Jien se nipprova ngħidlu biex sal-5th inkunu nistgħu ngħadduhomlkom.

MR SPEAKER: L-Onor.

Grech, jidher li hu ppressat li jsir sas-27.

XANDIR TALĦIDMA TALPARLAMENT

MR SPEAKER: Qabel ma nagħlaq, irrid ngħid li dwar il-Budget 2016, l-ewwel ħaġa nispera – u se ngħidha għax importanti – li by that day inkunu nistgħu mmorru free to air, ħalli l-poplu Malti u Għawdxi jkun jista' isegwina minn fuq it-televiżjoni bl-iktar mod liberu mingħajr m'għandu għalfejn ikun abbonat ma' kumpannija jew oħra.

Għandkom ukoll l-iskeda dwar kif se tkun it-trasmissjoni tas-soltu, meta jkun hemm il-PBS, eċċ.

Dwar il-punt li kien tqajjem fl-aħħar dwar it-teħid tal-vot elettroniku, peress li matul il-Baġit ikollna numru ta' Divisions, nistaqsi jekk itteħditx xi deċiżjoni min-naħa tagħkom dwar jekk immorrux għall-vot elettroniku jew le.

DAVID AGIUS: Jiena m'għandix diffikultà li mmorru għall-vot elettroniku.

Naħseb issa drajnih.

MR SPEAKER: Mhux hekk!

DEBORAH SCHEMBRI: Safejn naf jien konna qisna qbilna li minn wara l-ferjat nibdew nużawh.

MR SPEAKER: Għalhekk għamilt referenza għalih.

Fl-aħħar minuti jidhirli li min-naħa tal-Gvern ....

ANTHONY AGIUS DECELIS: Sur President, għalfejn ma mmorrux għall-vot elettroniku meta jkun hemm inqas tensjoni u mhux fuq kwestjoni ta' budget?

Għax dan huwa peak time fis-season politiku.

MR SPEAKER: Jien qed nistaqsi.

Issa jekk tgħiduli li m'hawnx ftehim li jsir b'mod elettroniku, nagħmluh b'mod tradizzjonali.

ANTHONY AGIUS DECELIS: Imbagħad ħalli nittrenjaw sew meta jkun inqas peak season.

DEBORAH SCHEMBRI: Naħseb li l-aħjar hu li nibdew wara l-Baġit biex żgur ma jkollniex problema.

DAVID AGIUS: Rigward it-timetable li għandna quddiemna, hemm żewġ affarijiet importanti.

Jiġu kif jiġu d-dati, skont kif naqblu, kull ġurnata jrid ikollna l-mistoqsijiet parlamentari.

Nirranġaw kif nirranġaw, sew jekk nibdew fit-8.30 a.m. jew jekk nibdew fid-9.00 a.m., whatever.

DEBORAH SCHEMBRI: Kull ġurnata, jiġifieri once a day.

DAVID AGIUS: Darba kull ġurnata.

ANTHONY AGIUS DECELIS: Aħna konna qed ngħidu li nagħmlu bħas-sena l-oħra.

Ta' filgħodu, u ta' wara nofsinhar .....

DAVID AGIUS: Tista' tkun ta' filgħodu.

L-iktar post li jkun possibbli.

ANTHONY AGIUS DECELIS: Ikun hemm session waħda li jkollha l-pqs.

MR SPEAKER: Fis-seduta ta' filgħodu, jew fis-seduta ta' filgħaxija, irid ikun hemm ħin tal-mistoqsijiet.

DEBORAH SCHEMBRI: U fis-sessions l-oħra ma jkunx hemm ħin tal-mistoqsijiet, jew ikunu tabled.

L-aħjar hu li jkun hemm mistoqsijiet parlamentari li jkunu tabled.

DAVID AGIUS: M'hemmx għalfejn, minħabba x-xogħol fuq il-ħaddiema.

Jista' jkollha sessions minnhom fejn lanqas ikollna ħin tal-mistoqsijiet, ma jimpurtax, ħalli ma nagħtuhomx xogħol żejjed.

MR SPEAKER: Onor. Schembri, tajjeb qed jgħid l-Onor.

Fuq kollox din hija l-istanding order u l-istanding order hija ċara, sakemm ma jkunx hemm qbil.

Jidher li d-direzzjoni tal-Oppożizzjoni hi li f'kull ġurnata, ikun hemm kemm ikun hemm sessions, f'waħda minnhom irid ikun hemm it-30 minuta għall-ħin tal-mistoqsijiet.

Tajjeb?

DAVID AGIUS: Jiena ftehemt ukoll mal-Onor.

Farrugia kif għamilna s-sena li għaddiet, li hija d-diskrezzjoni tal-Whips jekk jieħdux l-aġġornament jew le, imma jekk tinqalagħlna okkażjoni aħna, jew intom, niftiehmu ....

DEBORAH SCHEMBRI: Naqblu li neħduh f'okkażjonijiet fejn ikun hemm bżonn.

DAVID AGIUS: Jidhirli li s-sena li għaddiet ma kienx hemm dik l-okkażjoni.

MR SPEAKER: Rigward l-aġġornament, filwaqt li bħas-soltu mhux se jkun hemm, jekk ikun hemm l-urġenza ta' aġġornament u jkun hemm ftehim bejn iż-żewġ partijiet, jittieħed l-aġġornament.

Tajjeb hekk?

Nistgħu nagħlqu fuq dan is-suġġett?

MR SPEAKER: Ħalli mmur malajr fuq il-media.

Dwar il-media nifhem li hemm l-arranġamenti li jsiru bħas-soltu rigward il-media in konnessjoni mas-seduti tal-Baġit.

Trasmissjoni diretta tad-dikjarazzjoni finanzjarja, it-tweġiba tal-Kap tal-Oppożizzjoni, u dik tal-Prim Ministru.

Fis-Sala tal-Parlament ikun hemm biss il-cameras tal-PBS.

DAVID AGIUS: Għalfejn għandhom jidħlu l-cameras tal-PBS jew ta' stazzjonijiet oħrajn, meta aħna għandna x-xandir tagħna?

MR SPEAKER: Għax aħna marbutin mal-guidelines li meta jkun hemm ix-xandir mill-PBS, ikunu jistgħu jduru daqsxejn, jaraw is-seduta, min hemm preżenti, ir-reazzjoni, li mhumiex marbutin mal-guidelines.

DAVID AGIUS: Imma għandna bżonn indaħħluhom fis-Sala, minflok ma jużaw tagħna?

MR SPEAKER: Iva, jidħlu.

Dejjem daħlu.

DAVID AGIUS: Iva, imma issa Parlament ġdid.

Se joqogħdu magħna hemm ġew?

MR SPEAKER: Joqogħdu fuq in-naħa tal-lemin.

DEBORAH SCHEMBRI: Aħna m'għandniex diffikultà bil-PBS.

DAVID AGIUS: Le, m'għandix diffikultà bil-PBS, imma aħna għandna tmien cameras.

Jiġifieri se jieħdu over mill-cameras tagħna.

Jien fadalli ngħid fuq il-PAC u l-kwestjoni taż-żejt.

MR SPEAKER: Jiġifieri mhux se jittieħed vot.

DAVID AGIUS: Le, mhux se jittieħed vot.

MR SPEAKER: Ippermettuli nagħlaq din.

Issa niġu għall-PAC, ħalli nkomplu fuq tal-PBS.

DAVID AGIUS: Li kont se ngħid hu li l-istazzjon tal-Parlament, dakinhar li se jkun hemm dawn it-tliet trasmissjonijiet, se jkun qed ixandar tagħna, jew se jkun qed ixandar dak li jkun qed ixandar il-PBS?

MR SPEAKER: Le, se jkun qed ixandar tagħna wkoll.

DAVID AGIUS: Imma mhux ikollna żewġ filmati differenti għaddejjin.

Għalhekk qed ngħid.

MR SPEAKER: It-televiżjoni se jkun qed ixandar kemm tagħna, u kemm tal-PBS.

DAVID AGIUS: Se jkollna żewġ filmati għaddejjin fl-istess ħin?

MR SPEAKER: Mela jiena se nneħħi ċ-channel tiegħi għax dieħel il-PBS?

DAVID AGIUS: Għalhekk qed ngħidlek li l-PBS jista' juża ċ-channel tagħna.

ANTHONY AGIUS DECELIS: Mhux diversità?

MR SPEAKER: Għalija mhux problema.

Ħalli ngħid xi ħaġa importanti.

DAVID AGIUS: Nistgħu nemendaw naqblu bejnietna li meta jkun hawn dawn it-tliet diskorsi partikolari … Billi jiffokaw fuq id-deputati ma ġara xejn.

MR SPEAKER: Mela ħalli nagħmlu hekk.

Ejja naqblu.

IS-SUR RAYMOND SCICLUNA (Skrivan tal-Kamra): Apparti dik.

Bil-cameras kif saru mill-PBS, ix-shots ikunu ħafna ħafna aħjar.

MR SPEAKER: L-Onor.

Agius għandu punt tajjeb u naħseb li jimmerita li naqblu fuqu.

Onor. Schembri, aħna s'issa marbutin bil-guidelines li jekk tkun qed titkellem inti, il-camera tibqa' fuqek u ma tistax iċċaqlaq biex pereżempju ġġib lill-Onor.

Mario De Marco qed jieħu nota waqt il-Baġit, mentri l-PBS għandu dik il-fakultà.

(Interruzzjonijiet) Jekk hu hekk naħdmu b'tagħna, imma nistgħu niftehmu li matul il-budget speeches tal-Prim Ministru, il-Kap tal-Oppożizzjoni, l-interventi, eċċ., il-guidelines jiġu eased b'tali mod li l-camera tkun tista' ....

DEBORAH SCHEMBRI: Jien ma nistax nifhem ħaġa waħda.

X'inhi l-problema bejn li jkollok stazzjon li jimxi bir-regoli tagħna, kif dejjem nimxu aħna għax hekk ftehemna, u li jkollok l-istazzjon l-ieħor li jkun qed iġib l-istess diskors?

Dan mhux se jbiddel id-diskors, imma se jiffilmja minn angolu differenti?

Ma nistax nifhem x'inhi l-problema.

DAVID AGIUS: Il-problema hi l-awtonomija tal-Parlament.

DEBORAH SCHEMBRI: M'għandhiex x'taqsam mal-awtonomija tal-Parlament.

DAVID AGIUS: Iva għandha.

Aħna għandna l-cameras tagħna, għandna x-xandir tagħna u llum għandna ċirkostanzi differenti.

DEBORAH SCHEMBRI: Għalhekk għandna talba.

DAVID AGIUS: Jien qed ngħid ...

MR SPEAKER: Onor. Agius, ippermettili ftit, jekk jogħġbok, ħalli nagħmel proposta.

Intom tafu li jiena għaddej b'ħafna xogħol biex ikollna l-free to air. jiġifieri din hija xi ħaġa li bqajna għaddejjin biha fis-sajf, għamilna l-istazzjonijiet tal-Melita u tal-GO bl-interactive, u fis-sajf kellna diskussjonijiet anke riċenti mal-GO, mal-PBS u mal-Awtorità tax-Xandir.

Jien qed nesklamaha biex inkunu ċari.

Jidher li se naslu biex mal-ewwel seduta, fil-5 ta' Ottubru, ikollna l-free to air.

Il-free to air tfisser li kulħadd ikun jista' jara s-seduta fuq it-televiżjoni, anke jekk mhuwiex abbonat ma' xi kumpanija u għandu aerial fuq il-bejt għax hu pensjonant li għandu €400 u jrid jgħix bihom.

It-testijiet diġà bdew.

Hawn qed niżvela xi ħaġa li llum stess konna qegħdin insegwuha.

Jekk naslu sa dakinhar tal-5 ta' Ottubru meta kulħadd se jkun hawn, inkunu nistgħu nitkellmu, għax imbagħad m'hemmx għalfejn jidħlu cameras, għax għandek kollox ...

IS-SUR RAYMOND SCICLUNA: Jekk ma jaslux, se jkollok problema għax mhux se jaħdimlek.

DAVID AGIUS: Le le, jien mhux hekk qed ngħid għax is-Sur Scicluna fehemni ħażin.

Jien mhux qed ngħid jixxandar biss fuq l-istazzjon tat-television tal-Parlament, imma li x-xandir tal-istat jieħu minn dak.

Mhux ma jxandarx, anzi jxandar imma jxandar dak li jidher min-naħa tagħna, issa li għandna s-sistema tagħna u għandna l-mezzi tagħna.

IS-SUR RAYMOND SCICLUNA: Il-livell ta' sistemi li jixxandar ....

DEBORAH SCHEMBRI: Jien hekk naħseb ukoll.

DAVID AGIUS: Mhux HD tagħna?

IS-SUR RAYMOND SCICLUNA: Mhux fuq il-kwalità qed ngħid.

IS-SUR RAYMOND SCICLUNA: Il-mod kif jittieħdu x-shots.

DAVID AGIUS: Huwa kwalità ta' television.

Jekk mhux tajjeb għall-Parliamentary Channel, mhuwiex tajjeb għall-PBS, u jekk hu tajjeb għall-PBS, huwa tajjeb għall-Parliamentary Channel.

MR SPEAKER: Nistgħu din il-biċċa xogħol tal-PBS ...

DAVID AGIUS: Eventually jistgħu jeħduha stazzjonijiet oħrajn.

MR SPEAKER: Qed nitkellmu sa nhar it-Tnejn.

Sa nhar it-Tnejn nispera li jkollna l-green card li nimxu għall-free to air.

IS-SUR RAYMOND SCICLUNA: Irridu nittestjaw ukoll, jekk se nagħtu t-trażmissjoni tagħna.

MR SPEAKER: L-Onor.

DEBORAH SCHEMBRI: Jien naħseb li nkunu free to air jew ma nkunux, il-problema se tibqa' eżattament l-istess, għax aħna qed niddiskutu jekk hux se nħallu lill-PBS ixandar dak li jagħżel hu, bil-freedom li normalment nassoċjaw mal-freedom of press.

DAVID AGIUS: Illum għandna sitwazzjoni differenti.

Illum f'dan il-Parlament għandna ħames cameras hawn ġew, tnejn fissi u tlieta oħra jduru madwarna, u għandna l-istazzjon tagħna li qed ixandar, allura ħaddieħor jista' juża dak.

MR SPEAKER: Għall-korrettezza, aħna qegħdin ngħidu li qabel l-4 ta' Mejju l-Parlament ma kellu xejn, għax bdejna fl-4 ta' Mejju.

Issa rridu nevolvu iktar.

DEBORAH SCHEMBRI: Jekk nista' nispiċċa l-argument, li qed ngħid hu li anke jekk il-Parlament ikun free to air, l-ewwelnett se nkunu qegħdin ngħidu lill-Press li ma jistgħux ikollhom il-libertà tal-espressjoni artistika, sejħilha li trid, li dejjem kellhhom li jidħlu fil-Kamra u jagħżlu x-shots li jridu.

Jekk se nkunu qegħdin inwaqqfuhom milli jidħlu, jekk huma riedu jieħdu shot mod u aħna bit-televiżjoni tagħna qegħdin nieħdu shot mod ieħor, mhux se nkunu qed nagħtuhom din il-possibilità.

DAVID AGIUS: Mhux il-PBS biss jagħmilha din ix-xandira?

In-NET u l-ONE ma jagħmluhiex, allura mhi libertà tal-espressjoni xejn.

Jiddeċiedi wieħed u jxandar hu.

Illum għandna l-istazzjon tagħna, hawn ġew għandna ħames cameras jew iktar, u l-parir tiegħi hu li ladarba qegħdin f'Parlament ġdid, ikollna sistema ġdida.

DEBORAH SCHEMBRI: Mhux il-mod li aħna limitati … Għandna wkoll sistema ġdida li mhijiex ittestjata biex tiffijdja lil ħaddieħor li jista' jkollna problema biha.

DAVID AGIUS: Hija ttestjata kif tiffijdja lil ħaddieħor għax qiegħda fil-GO u l-Melita.

DEBORAH SCHEMBRI: Għadni ma nistax nifhem għalfejn hija problematika.

DAVID AGIUS: Daqskemm jagħmlu programmi fuq il-Parlament il-PBS!

Fix-xandir nazzjonali m'hemmx programm fuq il-Parlament.

DEBORAH SCHEMBRI: Dik ħaġa differenti.

ANTHONY AGIUS DECELIS: Jista' jsir rapport tekniku u naraw x'inhu available jew le?

Għax nistgħu nkunu qed nimmaġinaw mod, imbagħad teknikament il-kwalità tax-xandir tkun mod ieħor.

Jiġifieri jista' jsir rapport tekniku fejn jgħidulna jekk inħallu x-xandir jidħol, il-kwalità tax-xandir hux se tkun differenti?

MR SPEAKER: Aħna qegħdin nitkellmu fuq tliet seduti.

Meta jinqara l-Budget, meta ssir ir-replika tal-Kap tal-Oppożizzjoni, u meta jkun hemm il-kontro-replika tal-Prim Ministru.

F'dawn it-tliet seduti qed ngħidu li se jkun hemm il-PBS, u ma naħsibx li għandu jkollna problema.

L-iktar ħaġa li rrid ngħid hi li għandna nsaħħu t-TV channel, jiġifieri l-argument hemm qiegħed, u n-nies se jarawh.

Li xtaqt ngħid hu li filwaqt li naħseb li l-PBS għandhom ikunu hemmhekk b'mod normali bħas-soltu, kemm dakinhar li jinqara l-Baġit, kemm meta jkun hemm ir-replika tal-Kap tal-Oppożizzjoni, kif ukoll waqt il-kontro-replika tal-Prim Ministru, il-cameras tal-istazzjon tal-Parlament għandhom ikollhom il-guidelines daqsxejn iktar miftuħin u mhux daqshekk ristretti, għax naħseb li għandna nimxu biċċa.

DAVID AGIUS: Bħalma nagħmlu fil-vot.

MR SPEAKER: Il-guidelines li għandna huma verament ...

DAVID AGIUS: Fil-vot hekk jiġri.

MR SPEAKER: Tinfetaħ kemm tista', ma tibqax hekk.

Il-PBS għandek il-vantaġġ li jista' jiftaħ 'l hemm u 'l hawn.

DEBORAH SCHEMBRI: Bil-cameras li għandna bħalissa, f'kull ħin li jkun qed jinqara l-Baġit, il-Kamra kollha tidher?

MR SPEAKER: Le, għax kif qiegħda l-camera ma tkoprix kollox.

MR SPEAKER: Ara meta ddur il-camera biex tiffilmja lill-Onor.

Mario de Marco jew lili, jiġi jidher tajjeb, imma meta tiftaħ at an angle ma taqbadx lil kulħadd.

L-ebda camera ma tagħmel hekk.

IS-SUR RAYMOND SCICLUNA: Il-problema mhijiex il-kwalità tax-xandir, għax huwa high definition.

MR SPEAKER: Il-kwalità hija superjuri.

IS-SUR RAYMOND SCICLUNA: Il-problema hija ċertu shots li jġib PBS.

MR SPEAKER: M'għandniex problema li jkun hemm il-PBS.

ANTHONY AGIUS DECELIS: Aħna rridu nibqgħu ntejbu x-xandir li qed noffru.

Allura xi jrid isir biex ix-xandir li qed noffru aħna jkompli jitjieb?

Għax kif qed jispjega s-Sur Scicluna, il-PBS teknikament se jkun aħjar.

MR SPEAKER: Jien m'iniex tekniku u ma nistax ngħid x'inhu l-aħjar u mhux aħjar.

Ovvjament qed nagħmlu ħafna biex intejbu.

Ħaġa oħra li rridu negħlbu hija l-Liġi tax-Xandir.

Onor. Decelis, meta saret il-Liġi tax-Xandir kienet tgħid li biex ikollok liċenzja tax-xandir irid ikollok kumpanija.

Issa l-Parlament ma tistax issejjaħlu kumpanija.

Il-Parlament huwa l-ogħla istituzzjoni tal-pajjiż, imma ma jistax ipoġġi lilu nnifsu f'kumpanija.

Dwar dan ktibna l-emenda u qiegħda għand l-Avukat Ġenerali, imma dik hija kwestjoni ta' liċenzja u mhux kwestjoni ta' jekk inxandrux, għax aħna diġà emendajna l-istanding orders biex inkunu nistgħu nxandru.

Jiġifieri l-proċedura qiegħda korretta.

Mela għall-PBS, f'dawk is-seduti jsir bħas-soltu, però nipprovaw li miċ-channel tagħna kemm jista' ikun ngħollu ...

DEBORAH SCHEMBRI: Id-deċiżjoni x'inhi?

Għax għadni ma fhimtx.

Se ssir jew mhux se ssir?

Se jeħduh huma x-shot, jew mhux se jeħduh huma?

MR SPEAKER: Huma jistgħu jieħdu x-shot.

Ara taqblux li fejn nista' ntejjeb ix-shot, il-guidelines ma jibqgħux daqshekk ristretti.

DAVID AGIUS: Dan qisu għandna logħba football u għandna żewġ sets ta' nies jiġbdu l-istess logħba.

Dan meta hawnhekk għandna l-cameras tagħna, għandna d-direzzjoni tagħna, inxandru kuljum is-seduti tal-Parlament, mingħajr diffikultà miż-żewġ naħat.

Ħadd ma gerger kemm ilu jxandar mill-4 ta' Mejju sal-lum.

Allura għalfejn għandha tidħol terza persuna, la llum għandna l-cameras tagħna, l-istazzjon tat-televiżjoni tagħna, u għada pitgħada jkollna free to air għal kulħadd?

Dan hu l-argument tiegħi.

Għandu jkollna fiduċja u rispett lejn il-ħaddiema t'hawn ġew u nagħtuhom il-fakultà jiftħu, mela le, bħalma jagħmlu f'okkażjonijiet oħrajn b'intelliġenza u nagħtu l-fiduċja lilhom.

Għalfejn għandna niddependu fuq il-PBS?

Jekk il-PBS ma jibqax ixandar, x'nagħmlu aħna?

ANTHONY AGIUS DECELIS: Xi ħaġa oħra li kont se nistaqsi hi, jekk in-nies li għandna aħna humiex imħarrġin biżżejjed.

MR SPEAKER: Iva, imma għadhom ġodda.

ANTHONY AGIUS DECELIS: Hemm bżonn nagħtuhom aktar training?

MR SPEAKER: Le, imma għadhom ġodda.

Għandi tnejn oħra u nirringrazzjahom tax-xogħol li qed jagħmlu.

Biss biss, dan is-sajf min segwa l-Parliamentary Channel kellna ħafna xogħol li ħriġnieh matul is-sajf, u żammejnieh attiv.

DEBORAH SCHEMBRI: Nista' ngħaddi suġġeriment?

DEBORAH SCHEMBRI: Għadna ġodda, għadna ġodda bit-televiżjoni tagħna, għadna ġodda bin-nies tagħna, nista' ngħaddi suġġeriment li din is-sena jkun hemm a parallel, jiġifieri jkun hemm il-PBS ixandar tiegħu, il-Parlament ixandar tiegħu, u xorta nwessgħu l-linji gwida tagħna, għax naħseb għandkom punt, imbagħad jekk l-istazzjon tal-Parlament ikun tajjeb, next year nagħmlu tagħna biss?

MR SPEAKER: Suġġeriment tajjeb.

Mela ħalli nimxu għal xi ħaġa iktar importanti.

Filwaqt li l-PBS jidħol bħas-soltu hemmhekk ixandar il-Baġit, id-diskors tal-Prim Ministru, u tal-Kap tal-Oppożizzjoni, għal dawk it-tliet seduti, il-guidelines li ftehemna fuqhom dwar il-camera għall-fini tas-seduti, dakinhar jiġu waived.

MR SPEAKER: Mela niżżilha fil-Minuti, jekk jogħġbok.

Onor. Agius, trid tgħid xi ħaġa fuq il-PAC?

LAQGĦAT TAL-KUMITAT PERMANENTI DWAR IL-KONTIJIET PUBBLIĊI

DAVID AGIUS: Sur President, iċ-Chairman tal-PAC rigward iż-żejt, l-Onor.

Jason Azzopardi, flimkien mas-Sinjura Anna Brincat li hi s-Segretarja ta' dan il-Kumitat, bagħtu reminders għal darba, tnejn, tlieta, erbgħa, ħamsa, sitta, sebgħa – u qed ngħidha b'responsabbiltà – biex jiltaqa' l-Kumitat tal-Public Accounts rigward iż-żejt, imma mhux qed ikollna feedback min-naħa tal-Gvern.

Kellna nsibu persuna sibniha, u hemm nies li ma jistgħux jattendu, imma m'għandniex lista tan-nies li suppost huma xhieda u se jitilgħu.

Onor. Agius, ilbieraħ kellimni l-Onor.

Nistgħu nħalluha tinstema' din?

MR SPEAKER: Ilbieraħ kellimni l-Onor.

Azzopardi u għedtlu jibgħatli email.

Bagħatli email ilbieraħ fil-5.00 p.m. Kif taf inti, ilbieraħ kellna seduta relatata mal-kultura u domna sa xi t-8.00 p.m., kienet seduta interessanti u importanti u kien hemm ħafna diskorsi tajbin u ppreparati, kellna anke preżenti lill-Professur Edward DeBono, Malti distint fuq ħafna affarijiet, fosthom il-lateral thinking, eċċ., però ħadt l-opportunità li l-messaġġ li bagħatli lbieraħ nieħu azzjoni dwaru.

Jien ninsab informat li fl-iqsar żmien, by the 6th October, meta hija scheduled PAC, skont l-email li bagħatli l-Onor.

Jason Azzopardi se jkun hemm xhieda oħra quddiem il-PAC.

Dan ġie kkomunikat lili lbieraħ mill-Onor.

L-ewwel darba li kellimni l-Onor.

Jason Azzopardi, kien ilbieraħ.

(Interruzzjonijiet)

Sewwa għamilt li qajjimtha, u jien qed nirrispondik.

Ilbieraħ l-Onor.

Jason Azzopardi ċempilli f'xi t-3.15 p.m., u għedtlu biex jieħu paċenzja u jibgħatli e-mail għax kont qed nipprepara xi xogħol għax kellna s-seduta.

Hu bagħathieli fil-5.00 p.m., eżatt waqt li bdejna, u jien ħadt ħsieb inkellem fuq din il-kwestjoni tal-PAC lill-Ministru Owen Bonnici.

DAVID AGIUS: Għandu jkollna lista tan-nies li fadal, u min ma jistax jattendi nibdluh.

MR SPEAKER: Hekk hu.

Jidher li s-seduta tas-6 ta' Ottubru se ssir u se jkun hemm ix-xhieda.

MR SPEAKER: Nirreferi għall-konferenza dwar it-Trattat ta' Liżbona li għandha tiġi organizzata fil-Parlament flimkien mal-Uffiċċju tal-Parlament Ewropew ġewwa Malta.

Nixtieq inkun naf jekk id-data tal-11 ta' Diċembru hijiex konvenjenti għal kulħadd.

DEBORAH SCHEMBRI: Irridu niddiskutuha and we'll get back to you, għax irridu naraw id-data.

Fit7.44 p.m. ilKumitat aġġorna għal data li kellha tiġi komunikata aktar tard.


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 36

L-Erbgħa, 14 ta' Ottubru 2015 fis-6:45 pm

L-Onor.

Luciano Busuttil, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar l-Erbgħa, 14 ta' Ottubru 2015 fis-6:45 pm fil-Kamra tal-Kumitati fil-Parlament b'din l-aġenda:-

Konsiderazzjoni ta' abbozz ta' Regolament dwar il-Europol – proċeduri sabiex isir skrutinju tal-attivitajiet tal-Europol mill-Parlament Ewropew u mill-Parlamenti Nazzjonali;

Invit minn Federica Mogherini, Rappreżentant Għoli u Viċi President tal-UE, sabiex il-Konferenza Inter-Parlamentari dwar il-Politika Komuni dwar l-Affarijiet Barranin u Sigurtà (CFSP) u Politika Komuni dwar is-Sigurtà u d-Difiża (CSDP) tagħmel suġġerimenti speċifiċi fuq il-Politika Ewropea dwar Affarijiet Barranija u Difiża.

Konsiderazzjoni tal-Pakkett Leġislattiv dwar il-Migrazzjoni maħruġ mill-Kummissjoni fid-9 ta' Settembru 2015

Affarijiet oħra.

6 ta' Ottubru 2015 SKRIVAN TAL-KAMRA

Proceedings, agenda, minutes and transcripts of the parliamentary committees bar


LAQGĦA NRU.

L-Erbgħa, 14 ta' Ottubru 2015

Il-Kumitat Permanenti dwar l-Affarijiet Barranin u Ewropej iltaqa' filKamra tal-Kumitati fil-Parlament, il-Belt Valletta, fis-6:54 p.m.

L-Onor.

PREŻENTI: L-Onor Frederick Azzopardi, l-Onor.

Toni Bezzina, l-Onor.

Joseph Sammut u l-Onor.

Għal xi ħinijiet preżenti wkoll kien hemm l-Onor.

Deo Debattista u l-Onor.

Preżenti wkoll kien hemm is-Sur Ian Paul Bajada, is-Sinj.

Emma Zammit, research analysts mal-Kumitat Permanenti dwar l-Affarijiet Barranin u Ewropej.

ASSENTI: Il-Ministru għall-Affarijiet Barranin l-Onor.

L-Iskrivan tal-Kumitat qal it-talba.

Il-Minuti tal-laqgħat Nri 32, 33, 34 u 35 li saru fis-7 u d-9 ta' Lulju 2015, u l-4 u t-18 ta' Settembru, 2015, kienu konfermati.

KONSIDERAZZJONI TA' ABBOZZ TA' REGOLAMENT DWAR IL-EUROPOL – PROĊEDURI SABIEX ISIR SKRUTINJU TAL-ATTIVITAJIET TAL-EUROPOL MILL-PARLAMENT EWROPEW U MILL-PARLAMENTI NAZZJONALI

Il-Kumitat kellu għall-konsiderazzjoni tiegħu dokument tal-Kunsill Ewropew DS/1532/15 datat id-29 ta' Settembru 2015 - Abbozz ta' Regolament li jittratta, fost affarijiet oħra, l-iskrutinju tal-Europol minn kumitat konġunt tal-Parlament Ewropew u Parlamenti Nazzjonali.

Il-Kumitat qabel mar-rakkomandazzjoni li saritlu fir-rapport tar-research analyst biex jitwassal il-messaġġ lill-Kunsill tal-Ministri fis-sens li l-vuċi tal-Parlamenti Nazzjonali fuq dan il-kumitat konġunt ta' skrutinju tal-Europol tkun fuq l-istess livell tal-Parlament Ewropew.

Il-Ministru għall-Intern u s-Sigurtà Nazzjonali, l-Onor.

Carmelo Abela, li kien preżenti qabel li jwassal dan il-messaġġ.

INVIT MINN FEDERICA MOGHERINI, RAPPREŻENTANT GĦOLI U VIĊI PRESIDENT TAL-UE, SABIEX IL-KONFERENZA INTER-PARLAMENTARI DWAR IL-POLITIKA KOMUNI DWAR L-AFFARIJIET BARRANIN U SIGURTÀ (CFSP) U POLITIKA KOMUNI DWAR IS-SIGURTÀ U D-DIFIŻA (CSDP) TAGĦMEL SUĠĠERIMENTI SPEĊIFIĊI FUQ IL-POLITIKA EWROPEA DWAR AFFARIJIET BARRANIN U DIFIŻA

Il-President tal-Kumitat informa lill-Membri bl-opportunità li l-Parlamenti Nazzjonali, permezz tal-Konferenza Inter-Parlamentari dwar il-CFSP u CSDP, jagħmlu proposti speċifiċi lir-Rappreżentant Għoli Federica Mogherini fuq il-Politika Ewropea għall-Affarijiet Barranin u d-Difiża.

129 Ittra datata t-30 ta' Settembru 2015 minn Henri Kox, President tal-Inter-Parliamentary Conference CFSP/CSDP, lid-delegazzjonijiet nazzjonali għall-istess konferenza dwar invit mir-Rappreżentant Għoli Federica Mogherini għal proposti dwar il-Politika Ewropea għall-Affarijiet Barranin u Difiża.

KONSIDERAZZJONI TAL-PAKKETT LEĠISLATTIV DWAR IL-MIGRAZZJONI MAĦRUĠ MILL-KUMMISSJONI FID-9 TA' SETTEMBRU 2015

Il-Ministru għall-Intern u s-Sigurtà Nazzjonali, li kien akkumpanjat minn Dr Josette Zerafa, Direttur għall-Affarijiet Ewropej, għamel preżentazzjoni fuq dan il-pakkett ta' proposti leġislattivi dwar il-migrazzjoni fejn, fost oħrajn, ħarġu l-punti li ġejjin:-

din kienet għadha proposta u l-għanijiet prinċipali tagħha kienu li meta tinqala' kriżi jkun hemm regoli stabbiliti dwar kemm u fejn jiġu rilokati persuni, liema persuni kellhom ikunu minn pajjiżi li normalment 75% tal-applikzzjonijiet għall-ażil tagħhom ġew aċċettati;

kriterji li kienu se jittieħdu kont tagħhom huma: il-popolazzjoni (40%), il-GDP (40%); il-medja ta' applikazzjonijiet għall-ażil fil-ħames snin preċdenti (10%) u r-rata tal-qagħad (10%), li f'xi wħud minnhom kien japplika capping sa 30%.; u

f'każ ta' kriżi l-iStat Membru kellu jagħmel il-każ tiegħu u l-persuni hekk rilokati ma kellhomx jinżammu f'detenzjoni mill-pajjiż li jirċevihom.

din il-proposta kienet ġiet emendata u adottata u l-implimentazzjoni tagħha bdiet f'Settembru 2015;

fil-bidu l-għan kien li fuq sentejn jiġu rilokali 24,000 persuna mill-Italja u 16,000 mill-Greċja liema numru wara tela' għal 120,000 persuna prinċipalment mill-Italja (15,600), il-Greċja (50,400) u l-bqija (54,000) minn pajjiżi oħra l-aktar milquta minn dan l-influss ta' immigranti;

dawn kellhom ikunu persuni li waslu l-Ewropa fil-kriżi li laqtet lill-Ewropa fil-ftit xhur ta' qabel, jiġifieri fl-2015, u mhux dawk li waslu fis- snin ta' qabel;

l-għażla tal-persuni għar-rilokazzjoni kienet f'idejn l-iStat Membru li jkunu fih u l-unika raġuni li Stat Membru seta' jġib għar-rifjut li jilqa' għandu persuna/i partikolari kienet fuq bażi ta' sigurtà nazzjonali;

Malta kienet intrabtet li tieħu 189 immigranti fuq medda ta' sentejn – 60 persuna min-numru oriġinali u 129 persuna oħra meta dak in-numru tela' għal 120,000; u

il-Kummissjoni kienet se tagħti €6,000 għal kull persuna lill-iStat Membru li jilqa' immigranti għandu u €500 għal kull persuna lill-iStat Membru li minnu jkunu telqu.

s'issa kull Stat Membru kellu l-lista tiegħu ta' 'safe country of origin' u l-għan ta' din il-proposta kien li jkun hemm lista komuni, ħaġa li kien għad mhemmx qbil dwarha;

din kienet tikkonsisti minn dawn il-pajjiżi: Albanija, Bosnia u Herzegovina, Yugoslav Republic of Madeċondja, Kosovo, Montenegro, Serbja u Turkija; u

f'każ li pajjiż ma jibqax jikkwalifika jkun jista' jiġi sospiż mill-lista għal sena.

f'dan id-dokument l-aħjar mezz sabiex immigranti jirritornaw fil-pajjiż ta' oriġini baqa' dak fuq bażi volontarja, f'liema rigward il-Kummissjoni toffri assistenza finanzjarja permezz tal-AMIF;

biss, biex immigrant jikkonsidra jagħmel użu mill-programm volontarju kellha tibqa' l-possibbilità li Stat Membru jġiegħlu jirritorna jew li jqiegħdu taħt sorveljanza elettronika jew f'post li joffri libertà limitata jew, bħala l-aħħar mezz, anke li jqiegħdu f'detenzjoni;

il-Kummissjoni kienet qiegħda żżid il-miżuri ta' sigurtà fid-dokument magħruf bħala laissez-passer u kienet se tagħfas fuq il-pajjiżi ta' oriġini u tranżitu sabiex jaċċettaw aktar dan id-dokument; u

f'dan ir-rigward kien se jiżdied ukoll ir-rwol tal-FRONTEX.

b'rispons għal din l-akbar mewġa ta' immigranti mit-Tieni Gwerra Dinjia 'l hawn, l-UE allokat €96.8 biljun għall-perjodu 2014-2020 u dan l-aktar sabiex jiġu indirizzati l-problemi li qegħdin jikkawżaw dan iċ-ċaqlieq ta' nies, bħal faqar, il-qagħad, nuqqas ta' żvilupp, il-konflitti armati u l-inugwaljanza;

fost għajnuniet li kienet qiegħda toffri l-UE, twaqqaf is-Syria Trust Fund u hemm il-ħsieb li jitwaqqaf ukoll fond għall-Afrika;

twaqqfet ukoll il-European Union Naval Force Mediterranean (EUNAVFOR MED) li se topera skont id-dritt internazzjonali biex tikkumbatti t-traffikanti ta' persuni; u

bejn il-11 u 12 ta' Novembru 2015 kellu jsir il-Valletta Summit sabiex mexxejja ta' pajjiżi Ewropej u Afrikani jikkonisdraw id-diversi aspetti marbuta mal-migrazzjoni.

Il-Ministru għall-Intern u s-Sigurtà Nazzjonali wieġeb għall-mistoqsijiet u osservazzjonijiet li sarulu mill-Membri.

Fit-8.25 p.m. il-Kumitat aġġorna għal data u b'aġenda li kellhom jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT